Belén CUESTA Llamas (Sevilo, 24a de januaro 1984) estas hispana aktorino.

Ŝi estis nomumita trifoje al Goya-premioj, kaj atingis la premion kiel plej bona protagonista aktorino pro sia ludado en *La trinchera infinita* (2019). Ŝi partoprenis en filmoj kaj serioj ege popularaj kiel *Ocho apellidos catalanes* (2015), *Paquita Salas* (2016-2019), *La llamada* (2017) kaj *La casa de papel* (2019-2021).2​

Biografio kaj kariero
---------------------

Ŝi ekstudis aktoradon en Malago. Poste ŝi dediĉis sin al teatro, kino, televido kaj eĉ televida reklamado. Ŝia unua elstara apero en televido estis kunlaborado de la programo *En el aire* (2013-2014), de La Sexta.​ En 2015 ŝi ludis sian unuan elstaran rolon en televida serio kiel Teresa en *Aquí Paz y después Gloria* en Telecinco. Samjare ŝi partoprenis en la filmo *Ocho apellidos catalanes* de Emilio Martínez Lázaro, pro kio ŝi ricevis laŭdajn kritikojn.

En 2016 ŝi partoprenis en kvar filmoj: nome *Tenemos que hablar* de David Serrano de la Peña, *El pregón* de Dani de la Orden, *Villaviciosa de al lado* de Nacho G. Velilla kaj *Kiki, el amor se hace* reĝisorita de Paco León, pro kio ŝi ricevis unuan nomumon al Goya-premio kiel unua plej bona novula aktorino.​ En 2017 ŝi estis protagonisto de la muzikala filmo *La llamada*, bazita sur la samnoma teatraĵo reĝisorita de Javier Calvo kaj Javier Ambrossi, ludante la rolon de Milagros, pro kio ŝi estis nomumita al premioj Goya, Feroz kaj de la *Unión de Actores* kiel plej bona duaranga aktorino.

En 2018 ŝi partoprenis en la filmo *El aviso*, reĝisorita de Daniel Calparsoro.​ En 2019 ŝi estis protagonisto de la filmo de Netflix *A pesar de todo*, kun Amaia Salamanca, Blanca Suárez kaj Macarena García. Ŝi partoprenis ankaŭ en la filmoj *Ventajas de viajar en tren*, *Litus* kaj en la rumana *Parking*. Krome ŝi estis protagonisto de *La trinchera infinita*, reĝisorita de Jon Garaño, Aitor Arregi kaj José Mari Goenaga, en kiu ŝi ludis la rolon de Rosa, pro kio ŝi ricevis la Goya-premion kiel plej bona protagonista aktorino.​

Filmoj
------

Belén Cuesta en la Premioj Goya 2017.
Belén Cuesta en la Premioj Goya 2019.

| Jaro | Titolo | Rolulo | Reĝisorado |
| --- | --- | --- | --- |
| 2009 | *Hierro* | Virino | Gabe Ibáñez |
| 2011 | *Perro flaco* | Natalia | Ernesto Martin |
| 2012 | *La montaña rusa* | Intervjuistino | Emilio Martínez Lázaro |
| *Operación Malaya* | Clara | Manuel Huerga |
| 2013 | *Sex tape* | Canija | Roberto Pérez Toledo |
| 2015 | *Ocho apellidos catalanes* | Judit | Emilio Martínez Lázaro |
| 2016 | *Tenemos que hablar* | Yolanda «Yoli» | David Serrano de la Peña |
| *Kiki, el amor se hace* | Belén | Paco León |
| *El pregón* | Silvia | Dani de la Orden |
| *Villaviciosa de al lado* | Elisa | Nacho G. Velilla |
| 2017 | *La llamada* | Fratino Milagros | Javier Calvo kaj Javier Ambrossi |
| *Proyecto tiempo* | Carla | Isabel Coixet |
| *La LEGO Ninjago película* | Nya (voĉo) | Paul Fisher |
| 2018 | *El aviso* | Andrea Dovizioso | Daniel Calparsoro |
| 2019 | *A pesar de todo* | Claudia | Gabriela Tagliavini |
| *Ventajas de viajar en tren* | Amelia Urales de Úbeda | Aritz Moreno |
| *Litus* | Laia | Dani de la Orden |
| *La trinchera infinita* | Rosa | Jon Garaño, Aitor Arregi kaj José Mari Goenaga |
| *Parking* | María | Tudor Giurgiu |
| 2020 | *Hasta que la boda nos separe* | Marina | Dani de la Orden |
| *Sentimental* | Laura | Cesc Gay |
| 2022 | *Un novio para mi mujer* | Lucía | Laura Mañá |
| 2023 | *El cuco* | Anna | Mar Targarona |
|

Teatro
------

Televido
--------

Eksteraj ligiloj
----------------


  

* *En tiu ĉi artikolo estas uzita traduko de teksto el la artikolo Susi Sánchez en la hispana Vikipedio.*


|  |  |
| --- | --- |
| Bibliotekoj | * PeEnEo: 845705
 |